สหรัฐฯ ยกเลิกโครงการขุดเจาะน้ำมันทางทะเลในมหาสมุทรอาร์กติก 2 แห่ง
ทางการสหรัฐฯ ยกเลิกขยายสัญญาโครงการขุดเจาะน้ำมันทางทะเล 2 แห่ง หลังมีการเรียกร้องจากกลุ่มนักเคลื่อนไหวเรื่องพลังงาน ซึ่งมีการมองว่าเป็นความพยายามปรับท่าทีในเรื่องการแก้ไขปัญหาโลกร้อน19 ต.ค. 2558 เว็บไซต์ข่าวนอกกระแสคอมมอนดรีมส์รายงานว่ารัฐบาลประธานาธิบดีบารัค โอบามา ของสหรัฐอเมริกายอมฟังเสียงเรียกร้องจากกลุ่มนักเคลื่อนไหวเรื่องโลกร้อนโดยการยกเลิกแผนการขุดเจาะน้ำมันในทะเล ซึ่งมีการมองว่าเป็นปรับท่าทีของรัฐบาลสหรัฐฯ ให้เข้ากับสิ่งที่พวกเขาพูดถึงเรื่องโลกร้อนรัฐบาลโอบามาประกาศเมื่อช่วงสุดสัปดาห์ที่ผ่านมาว่าพวกเขายกเลิกการให้สัญญาเช่าแท่นขุดเจาะน้ำมันทะเลโบฟอร์ตและทะเลชุกชีในคาบสมุทรอาร์กติกภายในปี 2559-2560 โดยอ้างเรื่อง สภาพทางตลาดพลังงานในปัจจุบัน และ มีผลประโยชน์ต่ำในทางอุตสาหกรรม รวมถึงการที่บรรษัทเชลล์ตัดสินใจยกเลิกแผนการขุดเจาะน้ำมันในทะเลก่อนหน้านี้ด้วย โดยนักสิ่งแวดล้อมมองว่าเป็นการตัดสินใจที่ดีที่จะไม่ขุดเจาะน้ำมันที่ไม่สามารถเผาไหม้ได้มีนักเคลื่อนไหวส่วนหนึ่งมองว่าการยุบโครงการดังกล่าวเป็นผลมาจากการรณรงค์ต่อต้านอย่างแข็งขันและการที่ประชาชนมีความตระหนักรู้ในประเด็นโลกร้อนเพิ่มมากขึ้นทำให้ทราบว่าถ้าต้องการลดการปล่อยก๊าซเรือนกระจกสหรัฐฯ ต้องหยุดการค้นหาแหล่งน้ำมันใหม่และหันมาลงทุนกับพลังงานทดแทนเมย์ โบเวอะ ผู้อำนวยการบริหารเว็บไซต์ 350.org กล่าวว่านักวิทยาศาสตร์เคยสำรวจพบนานแล้วว่าน้ำมันในมหาสมุทรอาร์กติกไม่สามารถเผาไหม้ได้ ทำให้นักรณรงค์ต้องออกมาเคลื่อนไหวเพื่อให้บรรษัทยอมรับว่าการขุดเจาะน้ำมันในมหาสมุทรอาร์กติกไม่มีประโยชน์อะไรนอกจากทำให้เกิดผลกระทบต่อสภาพภูมิอากาศของโลกเท่านั้น โบเวอะกล่าวอีกว่าในตอนนี้รัฐบาลโอบามายอมรับฟังการเรียกร้องจากนักรณรงค์แล้วและกำลังเปลี่ยนแปลงปรับท่าทีให้เข้ากับสิ่งที่พวกเขาเคยพูดถึงในเรื่องโลกร้อน ทำให้ในอนาคตมีความเป็นไปได้ว่าจะมีการยุบโครงการขุดเจาะน้ำมันทางทะเลอื่นๆ อีกกระทรวงกิจการภายในของสหรัฐฯ กล่าวอีกว่าสำนักงานบังคับกฎหมายความปลอดภัยและสิ่งแวดล้อม (BSEE) ยังปฏิเสธการเรียกร้องต่ออายุการอนุญาตขุดเจาะของบรรษัทเชลล์และสแตทออยล์ทำให้แท่นขุดเจาะในทะเลของทั้งสองแห่งจะหมดอายุสัญญากรณีแท่นขุดเจาะที่โบฟอร์ตในปี 2560 และในกรณีแท่นขุดเจาะที่ชุกชีจะหมดสัญญาปี 2563มิโยะโกะ ซะกะชิตะ จากศูนย์เพื่อความหลากหลายทางชีวภาพกล่าวว่าเรื่องนี้ถือเป็นชัยชนะของสิ่งมีชีวิตแถบอาร์กติกและสภาพภูมิอากาศของโลก เธอยังชื่นชมอีกว่าประชาชนชาวอเมริกันช่วยกันทำให้มีการยกเลิกการขุดเจาะน้ำมันทางทะเลได้และหลังจากนี้ควรมีการรณรงค์เพื่อป้องกันไม่ให้มีการขุดเจาะน้ำมันในมหาสมุทรอาร์กติกเกิดขึ้นอีกต่อไปเรายังหยุดแค่นี้ไม่ได้ มันถึงเวลาแล้วที่ต้องดำเนินการขั้นต่อไปเพื่อทำให้พลังงานน้ำมันเหล่านี้อยู่ในดินต่อไป แล้วเปลี่ยนไปใช้พลังงานที่ปลอดภัยกว่า ฉลาดกว่า และดีกว่าสำหรับเราทุกคน ซะกะชิตะกล่าวBye-Bye Big Oil: Obama Administration Scraps Arctic Drilling Plans Common Dreams 17-10-2015
ทางการสหรัฐฯ ยกเลิกขยายสัญญาโครงการขุดเจาะน้ำมันทางทะเล 2 แห่ง หลังมีการเรียกร้องจากกลุ่มนักเคลื่อนไหวเรื่องพลังงาน ซึ่งมีการมองว่าเป็นความพยายามปรับท่าทีในเรื่องการแก้ไขปัญหาโลกร้อน 19 ต.ค.
การขุดเจาะน้ำมันทางทะเล,พลังงานสะอาด,พลังงานหมุนเวียน,สหรัฐอเมริกา,อาร์กติก,โลกร้อน